Document ID: 32004R2112

KOMMISSIONENS FORORDNING (EF) Nr. 2112/2004
af 10. december 2004
om ændring af forordning (EF) nr. 634/2004 om midlertidige gennemførelsesbestemmelser til Rådets forordning (EF) nr. 2202/96 og forordning (EF) nr. 2111/2003 som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse,
under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 41, stk. 1, og
ud fra følgende betragtninger:
(1)
Producentorganisationer i Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet (i det følgende benævnt »de nye medlemsstater«) bør kunne nyde godt af bestemmelserne i Rådets forordning (EF) nr. 2202/96 af 28. oktober 1996 om en støtteordning for producenter af visse citrusfrugter (1).
(2)
Støtteordningen for producenter af visse citrusfrugter er baseret på kontrakter mellem producentorganisationer, der er anerkendt eller foreløbigt anerkendt efter Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (2), og forarbejdningsvirksomheder.
(3)
Ved Kommissionens forordning (EF) nr. 634/2004 (3) blev der fastsat midlertidige gennemførelsesbestemmelser til forordning (EF) nr. 2202/96 og Kommissionens forordning (EF) nr. 2111/2003 af 1. december 2003 om gennemførelsesbestemmelser til Rådets forordning (EF) nr. 2202/96 om en støtteordning for producenter af visse citrusfrugter (4).
(4)
I henhold til artikel 13 i forordning (EF) nr. 2111/2003 skal producentorganisationer og forarbejdningsvirksomheder, der ønsker at deltage i støtteordningen, senest 20 dage før produktionsårets begyndelse underrette de ansvarlige myndigheder i den medlemsstat, hvor de har hjemsted.
(5)
Som følge af de forskellige administrative vanskeligheder, der er konstateret i de nye medlemsstater, vil nogle producentorganisationer ikke kunne nå at blive anerkendt eller foreløbigt anerkendt i henhold til forordning (EF) nr. 2200/96 af de ansvarlige myndigheder tids nok til at underrette disse myndigheder om deres ønske om at deltage i støtteordningen inden for den frist, der er fastsat i artikel 13 i forordning (EF) nr. 2111/2003.
(6)
For så vidt muligt at give sådanne producentorganisationer mulighed for at nyde godt af bestemmelserne i Rådets forordning (EF) nr. 2202/96, samtidig med at der sikres korrekt anvendelse af støtteordningen, bør der for produktionsåret 2004/05 fastsættes en frist for, hvornår producentorganisationerne i de nye medlemsstater skal underrette de ansvarlige myndigheder om deres ønske om at deltage i støtteordningen.
(7)
I henhold til artikel 10, stk. 1, i forordning (EF) nr. 2111/2003 skal medlemsstaterne have mulighed for at fastlægge de(n) dato(er), hvorpå producentorganisationer med hjemsted på deres område senest kan indgå kortfristede kontrakter, og disse datoer skal ligge inden for de frister, der er fastsat i samme artikel. Hvis producentorganisationerne i de nye medlemsstater først skal underrette de ansvarlige myndigheder om deres ønske om at deltage i støtteordningen på et senere tidspunkt, skal fristen for indgåelse af kortfristede kontrakter, som omfatter mindst otte på hinanden følgende hele måneder, ændres i overensstemmelse hermed. En ændring af denne frist bør dog ikke være til hinder for den nødvendige kontrol, som myndighederne i de pågældende medlemsstater skal foretage.
(8)
Forordning (EF) nr. 634/2004 bør derfor ændres i overensstemmelse hermed.
(9)
Eftersom produktionsåret 2004/05 startede den 1. oktober 2004, og der allerede er indgået kontrakter mellem producentorganisationer og forarbejdningsvirksomheder, bør ændringerne gælde fra den 10. september 2004.
(10)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -
UDSTEDT FØLGENDE FORORDNING:
Artikel 1
I forordning (EF) nr. 634/2004 indsættes som artikel 3a og 3b:
»Artikel 3a
Uanset artikel 13 i forordning (EF) nr. 2111/2003 gælder det for produktionsåret 2004/05 og kun for de nye medlemsstater, at producentorganisationer, der ønsker at deltage i den støtteordning, der er fastsat i artikel 3 i forordning (EF) nr. 2202/96, underretter de ansvarlige myndigheder i den medlemsstat, hvor de har deres hovedsæde, senest 120 dage efter, at de er anerkendt eller foreløbigt anerkendt i henhold til Rådets forordning (EF) nr. 2200/96 (5), men i alle tilfælde ikke senere end den 21. januar 2005.
Artikel 3b
Uanset artikel 10, stk. 1, litra a), i forordning (EF) nr. 2111/2003 gælder det for produktionsåret 2004/05 og kun for de nye medlemsstater, at der ikke må indgås kortfristede kontrakter, som omfatter mindst otte på hinanden følgende hele måneder, senere end den 1. februar 2005.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den anvendes fra den 10. september 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 10. december 2004.

Labels: 17
19
5
6
15